जालंधर, हेमाग : आईपीएस इंदरबीर सिंह ओर उनकी पत्नी के बीच झगड़े की वजह आई सामने, आईपीएस की पत्नी के रिश्तेदारों का आरोप, महिला एसीपी के कारण हुई पति-पत्नी में लड़ाई, पुलिस ने एफआईआर में दर्ज नहीं किया एसीपी का नाम। चंड़ीगढ़ में तैनात आईपीएस इंदरबीर सिंह ओर उनकी पत्नी के बीच हुए झगड़े में बड़ा मोड़ सामने आया है। उनकी पत्नी अमनदीप कौर के एक रिश्तेदार ने पीएनएल से फोन पर आरोप लगाया कि पति-पत्नी के रिश्ते में एक महिला एसीपी शामिल है। इस महिला का नाम उन्होंने एफआईआर में भी दर्ज करवाने के लिए दिया था लेकिन पुलिस ने दर्ज नहीं किया। कुछ दिनों के भीतर वह महिला एसीपी का नाम खुद जगजाहिर करेंगे। उनके रिश्तेदार ने बताया कि आईपीएस का पत्नी के कुछ सालों से विवाद चल रहा था ओर उसमें ज्यादा हद तक महिला एसीपी की भूमिका थी इसको लेकार कई बार झगड़े भी हुए्र, लेकिन कोई हल नहीं निकला। कल गार्डन काॅलोनी में जो झगड़ा हुआ, वह भी उसी के कारण हुआ है। उनका आरोप है कि पुलिस ने दबाव के चलते महिला एसीपी का नाम एफआईआर में नहीं दिया जबकि उन्होंने शिकायत व बयान में महिला एसीपी का नाम लिखवाया था। घटना के समय एसीपी मौजूद नहीं थी, लेकिन पूरे घटनाक्रम में वहीं है। पीएनएल से बातचीत दौरान पुलिस कमीशनर प्रवीण कुमार सिन्हा ने कहा कि केस में किसी महिला एसीपी का नाम नहीं है। बता दे कि गार्डन काॅलोनी के रहने वाले आईपीएस इंदरबीर सिंह ओर उनकी पत्नी अमनदीप कौर के बीच कल झगड़ा हो गया था। दोनों ने एक दूसरे पर मारपीट जैसे गंभीर आरोप लगाए थे। पुलिस ने दोनों के खिलाफ थाना छह में क्रास केस दर्ज किए थे। फिलहाल महिला एसीपी की भूमिका को लेकर आईपीएस इंदरबीर सिंह का अभी कोई बयान सामने नहीं आया है, लेकिन पुलिस महकमें में इस बात की पूरी चर्चा है।